ТЕХНИЧЕСКА СПЕЦИФИКАЦИЯ

за “Поддържане и обслужване на пожароизвестителна система в

УОБ с. Равда”

 **І.Тип на пожароизвестителната система** - FS 5008.

 **ІІ.Съдържание на услугата:**

1.Посещение на обекта – веднъж месечно, като се извършват следните дейности по обслужване на системата:

1.1.Проверка на паметта на пожароизвестителната централа за критични събития;

1.2.Профилактична проверка и контролно задействане на датчиците в системата;

1.3.Проверка на дневника на системата за нанесени записи от обекта за регистрирани събития на системата между две проверки;

1.4.Сравняване на данните от дневника и регистрираните събития в архива на централата, установяване на причината на всички събития от архива /паметта за събития/ на централата;

1.5.Извършване на замервания на всички параметри /контролни напрежения – захранващ блок, резервно захранване /акумулатори/, контури /сигнални и управляващи контури/ и записване на данните в месечния протокол;

1.6.Контролно задействане на ръчни пожароизвестители;

1.7.Отразяване на всички данни от проверката в месечния протокол;

2.Посещение на обектите, след повикване за отстраняване на повреди. При извършване на ремонт, влаганите материали да са нови, неупотребявани и произведени не по-рано от 1 година от влагането им и да са одобрени от производителя. След извършване на ремонт, да се издаде документ, удостоверяващ извършените дейности и качеството на вложените материали.

 **ІІІ. Осигуряване качеството за обслужване на пожароизвестителната система:**

1.Въвеждане на дневник на пожароизвестителната система;

2.График за проверка на пожароизвестителната система.

 **ІV. Срок за изпълнение услугата:** - една година.

 **V. Изисквания към участниците за изпълнение на поръчката:**

1.Участници в процедурата, трябва да притежават разрешение за осъществяване на дейности по поддържане и обслужване на пожароизвестителни системи, издадено по реда на наредбата по чл. 91е, ал. 6 от закона на МВР, в съответствие с чл. 22, ал. 4 от Наредба № І з – 2377 / 15. 09. 2011 г. за правилата и нормите за пожарна безопасност при експлоатация на обектите.

2.Съгласно инструкциите на производителите, техническото обслужване на пожароизвестителните датчици следва да включва:

2.1.Проверка на работоспособността в реални условия - ежемесечно;

2.2.Профилактично почистване на замърсяване от прах - на 6 месеца;

2.3.Да обучи персонал на ВЪЗЛОЖИТЕЛЯ за работа с пожароизвестителната система, което да се удостоверява с протокол;

2.4.Срок за реакция за отстраняване на появили се неизправности в пожароизвестителната инсталация - не по-късно от 4 часа, след подаване на сигнал по телефона от страна на ВЪЗЛОЖИТЕЛЯ.

2.5.Да извършва необходимите поправки в пожароизвестителната инсталация в срок от 24 часа от деня на получаване на сигнала от ВЪЗЛОЖИТЕЛЯ.

2.6.Ежемесечно да води отчетност за извършената работа по ПИИ и евакуационното осветление, като за целта се съставя двустранен протокол за всяка извършена дейност, съдържаща имената на специалистите, осъществили обслужването, типа на извършената работа /абонаментно техническо обслужване, ремонти и др./, причината за повредата, вложени резервни части и труд.

2.7.Съгласно чл.14 от Закона за здравословни и безопасни условия на труд, да спазва правилата по охрана на труда и да осигурява безопасни условия на труд, както за своите работници, така и на всички останали лица, които по друг повод се намират в или в близост до работните помещения или площадки.

2.8.Лицата, които непосредствено ще изпълняват дейността по техническо поддържане и обслужване на ПИИ, съгласно чл. 8 да притежават удостоверение за завършен курс за обучение в Академията на МВР съгласно чл. 10, ал. 6, т.1 от Наредба № Iз-2815 от 7 ноември 2011 год. на МВР влязла в сила на 18.11.2011 год.

 **VІ. Участника в процедурата трябва да представи:**  - *декларация за оглед на обекта*

 **VІІ. Критерии за оценка на офертите – „Икономически най-изгодна оферта”.**

 Показателите за оценяване и относителната им тежест и методиката за определяне на комплексната оценка на офертите

Комплексната оценка на офертата на отделния участник включва два основни показателя и е равна на сбора от тях, както следва:

К = Кц + Кз

1. Предлагана цена (Кц) – максимум 80 точки (оценка от 0 до 80);

Показателят „Кц” е за абонаментна такса и се получава по следния начин:

Кц = А1/Аi х 80

Където:

А1 – е най-ниската предложена абонаментна такса от участник;

Аi – е предложената абонаментна такса на i-тия участник;

„80” е тежестта на показателя Кц в определяне на комплексната оценка.

2. Ценообразуващи показатели „Кз” – максимум 20 т. (оценка от 0 до 20);

Показателят „Кз” се получава по следния начин:

Кз = Кчс+Кдрт+Кдрм+Кдср+Кп, където:

 Показателя Кчс е за часова ставка, а оценката се получава по формулата:

 Кчс = ЧС мин/ ЧС участник х 4

Където:

„ЧС мин” – е най-ниската предложена часова ставка от участник;

„ЧС участник” – е предложената часова ставка от съответния участник;

„4” е тежестта на показателя Кчс в определяне на оценката на показател Кз.

 Показателя Кдрт е за допълнителните разходи върху труд в проценти, а оценката се получава по формулата:

Кдрт = ДРТ мин/ ДРТ участник х 4

Където:

„ДРТ мин” – е най-ниския процент за допълнителни разходи върху труд предложен от участник;

„ДРТ участник” – е предложения процент за допълнителни разходи върху труд от съответния участник;

„4” е тежестта на показателя Кдрт в определяне на оценката на показател Кз.

Показателя Кдрм е за допълнителните разходи върху технически средства в проценти, а оценката се получава по формулата:

Кдрм = ДРМ мин/ ДРМ участник х 4

Където:

„ДРМ мин” – е най-ниския процент за допълнителни разходи върху технически средства предложен от участник;

„ДРМ участник” – е предложения процент за допълнителни разходи върху технически средства от съответния участник;

„4” е тежестта на показателя Кдрм в определяне на оценката на показател Кз.

Показателя Кдср е за доставно-складови разходи в проценти, а оценката се получава по формулата:

Кдср = ДСР мин/ ДСР участник х 4

Където:

„ДСР мин” – е най-ниския процент за доставно-складови разходи предложен от участник;

„ДСР участник” – е предложения процент за доставно-складови разходи от съответния участник;

„4” е тежестта на показателя Кдср в определяне на оценката на показател Кз.

Показателя Кп е за план печалба в проценти, а оценката се получава по формулата:

Кп = П мин / П участник х 4

Където:

„П мин” – е най-ниския процент за печалба предложен от участник;

„П участник” – е предложения процент за печалба от съответния участник;

„4” е тежестта на показателя Кп в определяне на оценката на показател Кз.

 **Изготвил:………………………………..**

 /инж. Григор Григоров/